4 Jehova a tsoela pele ho bua le Moshe, a re: 2 “Bua le bara ba Iseraele, u re, ‘Haeba moea+ o etsa sebe ka phoso+ linthong leha e le life tseo Jehova a laelang hore li se ke tsa etsoa, ’me o hlile o etsa e ’ngoe ea tsona: 3 “‘Haeba moprista, ea tlotsitsoeng,+ a etsa sebe+ hoo a tlisetsang sechaba molato, joale bakeng sa sebe+ sa hae seo a se entseng a hlahisetse Jehova pohoana e phetseng hantle e le nyehelo ea sebe. 4 A tlise poho monyako oa tente ea pokano+ ka pel’a Jehova ’me a behe letsoho holim ’a hlooho ea poho,+ ebe o hlaba poho ka pel’a Jehova. 5 Moprista, ea tlotsitsoeng,+ a nke mali a poho ’me a a tlise ka tenteng ea pokano; 6 moprista a qopetse mali ka monoana+ ’me a fafatse mali a mang ka makhetlo a supileng+ ka pel’a Jehova ka pel’a lesira la sebaka se halalelang. 7 Moprista a tlotse mali a mang holim ’a manaka+ a aletare ea libano tse nkhang hamonate ka pel’a Jehova, e ka har’a tente ea pokano, ’me mali a mang kaofela a poho a a tšele karolong e ka tlaase+ ea aletare ea nyehelo ea secheso, e monyako oa tente ea pokano. 8 “‘Ha e le mafura ’ohle a poho ea nyehelo ea sebe, o tla nka ho ’ona mafura a koahelang mala, esita le mafura ’ohle a holim ’a mala,+ 9 le liphio tse peli le mafura a holim ’a tsona, a tšoanang le a holim ’a sehlana. Ha e le karolo e leketlileng sebeteng, o tla e tlosa hammoho le liphio.+ 10 Ho tla tšoana le ka se nkiloeng pohong ea sehlabelo se kopanetsoeng.+ Moprista a etse hore li kubelle aletareng ea nyehelo ea secheso.+ 11 “‘Empa ha e le letlalo la poho le nama eohle ea eona hammoho le hlooho ea eona le litlhakoana tsa eona le mala a eona le bolokoe ba eona,+ 12 a ntšetse poho eohle mathōkong a liahelo+ sebakeng se hloekileng moo ho qhalloang molora+ o mafura teng, ’me a e chese holim ’a patsi mollong.+ E lokela ho chesetsoa moo ho qhalloang molora o mafura teng. 13 “‘Joale haeba phutheho eohle ea Iseraele e etsa phoso+ ’me taba eo e patoa mahlong a phutheho ka hore ebe e entse e ’ngoe ea lintho tseo Jehova a laelang hore li se ke tsa etsoa ’me kahoo e le molato,+ 14 ’me sebe seo e se entseng khahlanong le tsona se tsebahala,+ joale phutheho e hlahise pohoana bakeng sa nyehelo ea sebe ’me e e tlise ka pel’a tente ea pokano. 15 Banna ba baholo ba phutheho ba behe matsoho holim ’a hlooho+ ea poho ka pel’a Jehova, ’me poho e hlajoe ka pel’a Jehova. 16 “‘Joale moprista, ea tlotsitsoeng,+ a tlise mali a poho ka tenteng ea pokano.+ 17 Moprista a qopetse mali a mang ka monoana ’me a a fafatse ka makhetlo a supileng ka pel’a Jehova ka pel’a lesira.+ 18 Ka mali a mang o tla tlotsa manaka a aletare+ e ka pel’a Jehova, e tenteng ea pokano; ’me mali a mang kaofela o tla a tšollela karolong e ka tlaase ea aletare ea nyehelo ea secheso,+ e monyako oa tente ea pokano. 19 O tla nka mafura ’ohle a eona a a tlose ho eona, ’me a etse hore a kubelle aletareng.+ 20 A etse poho eo feela joalokaha a entse poho e ’ngoe ea nyehelo ea sebe. Ke tsela eo a tla e etsa ka eona; ’me moprista a koahele libe+ tsa bona, kahoo ba tla li tšoareloa. 21 A ntšetse poho mathōkong a liahelo ’me a e chese, feela joalokaha a chesitse poho+ ea pele. Ke nyehelo ea sebe bakeng sa phutheho.+ 22 “‘Ha morenana+ a etsa sebe ’me e se ka morero, a etsa e ’ngoe ea lintho tseo Jehova Molimo oa hae a laelang hore li se ke tsa etsoa,+ kahoo a le molato, 23 kapa a tsebisitsoe+ sebe seo a se entseng khahlanong le taelo, joale a tlise potsanyane e tona,+ e phetseng hantle e le nyehelo ea hae. 24 A behe letsoho holim ’a hlooho+ ea potsanyane ’me a e hlabele sebakeng seo nyehelo ea secheso e hlabeloang ho sona kamehla ka pel’a Jehova.+ Ke nyehelo ea sebe.+ 25 Moprista a qopetse mali a mang a nyehelo ea sebe ka monoana ’me a a tlotse manakeng+ a aletare ea nyehelo ea secheso, ’me o tla tšela mali a mang a eona kaofela karolong e ka tlaase ea aletare ea nyehelo ea secheso. 26 O tla etsa hore mafura ’ohle a eona a kubelle aletareng joaloka mafura a sehlabelo se kopanetsoeng;+ ’me moprista a koahele libe tsa hae bakeng sa sebe+ sa hae, kahoo o tla se tšoareloa. 27 “‘Haeba moea leha e le ofe bathong ba naha o etsa sebe e se ka morero ka ho etsa e ’ngoe ea lintho tseo Jehova a laelang hore li se ke tsa etsoa ’me o e-ba molato,+ 28 kapa o tsebisoa sebe seo o se entseng, joale o tlise potsanyane e tšehali+ e le nyehelo ea oona, e phetseng hantle, bakeng sa sebe sa oona seo o se entseng. 29 O behe letsoho holim ’a hlooho+ ea nyehelo ea sebe ’me o hlabele nyehelo ea sebe sebakeng se tšoanang le sa nyehelo ea secheso.+ 30 Moprista a qopetse mali a mang a eona ka monoana ’me a a tlotse manakeng+ a aletare ea nyehelo ea secheso, ’me o tla tšela mali a mang a eona kaofela karolong e ka tlaase ea aletare.+ 31 O tla tlosa mafura+ ’ohle a eona, feela joalokaha mafura a ile a tlosoa sehlabelong se kopanetsoeng;+ ’me moprista a etse hore a kubelle aletareng e le monko o khathollang ho Jehova;+ moprista a koahele libe tsa oona, ’me kahoo o tla li tšoareloa.+ 32 “‘Empa haeba o ka tlisa konyana+ e le nyehelo ea oona bakeng sa nyehelo ea sebe, o lokela ho tlisa konyana e phetseng hantle+ e tšehali. 33 O behe letsoho holim ’a hlooho ea nyehelo ea sebe ’me o e hlabe e le nyehelo ea sebe sebakeng seo nyehelo ea secheso e hlabeloang+ ho sona kamehla. 34 Moprista a qopetse mali a mang a nyehelo ea sebe ka monoana ’me a a tlotse manakeng a aletare ea nyehelo ea secheso,+ ’me o tla tšela mali a mang a eona kaofela karolong e ka tlaase ea aletare. 35 O tla tlosa mafura ’ohle a eona ka mokhoa o tšoanang le oo mafura a pheleu e nyenyane ea sehlabelo se kopanetsoeng a tlosoang ka oona, ’me moprista a etse hore li kubelle aletareng holim ’a linyehelo tsa Jehova tse entsoeng ka mollo;+ moprista a koahele libe+ tsa oona ka lebaka la sebe seo o se entseng, ’me kahoo o tla se tšoareloa.+